CELEX: 32018D1687
Language: hu
Date: 2018-11-07 00:00:00
Title: A Bizottság (EU) 2018/1687 végrehajtási határozata (2018. november 7.) a nagy patogenitású madárinfluenzával kapcsolatos egyes védekezési intézkedésekről és a tulajdonosaik kíséretében lévő, kedvtelésből tartott madarak Közösségbe való behozataláról szóló 2007/25/EK bizottsági határozatnak az alkalmazási időszak tekintetében történő módosításáról (az értesítés a C(2018) 7240. számú dokumentummal történt) (EGT-vonatkozású szöveg.)

9.11.2018   
               
               
                  HU
               
               
                  Az Európai Unió Hivatalos Lapja
               
               
                  L 279/36
               
            
         A BIZOTTSÁG (EU) 2018/1687 VÉGREHAJTÁSI HATÁROZATA
         (2018. november 7.)
         a nagy patogenitású madárinfluenzával kapcsolatos egyes védekezési intézkedésekről és a tulajdonosaik kíséretében lévő, kedvtelésből tartott madarak Közösségbe való behozataláról szóló 2007/25/EK bizottsági határozatnak az alkalmazási időszak tekintetében történő módosításáról
         
            
               (az értesítés a C(2018) 7240. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a kedvtelésből tartott állatok nem kereskedelmi célú mozgásáról és a 998/2003/EK rendelet hatályon kívül helyezéséről szóló, 2013. június 12-i 576/2013/EU európai parlamenti és tanácsi rendeletre (1) és különösen annak 36. cikke (1) bekezdésére,
         mivel:
         
                     (1)
                  
                  
                     A 2007/25/EK bizottsági határozat (2) a magas patogenitású madárinfluenzával (HPAI) kapcsolatos, valamint a tulajdonosaik kíséretében lévő, kedvtelésből tartott madarak Unióba való behozatalára vonatkozó egyes védekezési intézkedéseket határoz meg. A H5N1 altípusba tartozó HPAI kitörésére válaszul fogadták el az állati és emberi egészség Unión belüli védelme érdekében. 2018. december 31-ig alkalmazandó.
                  
               
                     (2)
                  
                  
                     A baromfik és más, fogságban élő madarak körében világszerte továbbra is előfordul a különböző H5 altípusokba és ritkábban a H7 altípusba tartozó HPAI kitörése. A HPAI több harmadik országban endémiássá vált, és újabb harmadik országokat is elért. Továbbra is fennáll annak a veszélye, hogy a HPAI vírust a kedvtelésből tartott madarak harmadik országokból történő behozatala révén behurcolják az Unióba, ezért fenn kell tartani a 2007/25/EK határozatban megállapított kockázatcsökkentő intézkedéseket.
                  
               
                     (3)
                  
                  
                     Ezen túlmenően számos, a baromfik és más, fogságban élő madarak Unióba történő behozatalára vonatkozó szabályokat megállapító felhatalmazáson alapuló jogi aktust most készítenek elő az (EU) 2016/429 európai parlamenti és tanácsi rendelet (3) keretében. A baromfikat és más, fogságban élő madarakat érintő betegségekkel kapcsolatos egyes kockázatokra, valamint a kedvtelésből tartott madarak vonatkozásában előírt állategészségügyi garanciákra vonatkozó megközelítést az említett felhatalmazáson alapuló jogi aktusokban megállapított szabályok fogják meghatározni. Az említett felhatalmazáson alapuló jogi aktusokban megállapított szabályok figyelembe fogják venni az Európai Élelmiszerbiztonsági Hatóság (EFSA) által 2017. szeptember 14-én elfogadott, a madárinfluenzára vonatkozó tudományos véleményben szereplő ajánlásokat (4) is.
                  
               
                     (4)
                  
                  
                     Tekintettel a HPAI-val kapcsolatos globális járványügyi helyzetre, a baromfik és más, fogságban élő madarak Unióba történő behozatalára vonatkozó felhatalmazáson alapuló jogi aktusok elfogadásáig a 2007/25/EK határozat alkalmazásának időszakát 2019. december 31-ig meg kell hosszabbítani.
                  
               
                     (5)
                  
                  
                     A 2007/25/EK határozatot ezért ennek megfelelően módosítani kell.
                  
               
                     (6)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2007/25/EK határozat 6. cikkében a „2018. december 31.” időpont helyébe a „2019. december 31.” időpont lép.
         
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2018. november 7-én.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 178., 2013.6.28., 1. o.
         
         
            (2)  A Bizottság 2007/25/EK határozata (2006. december 22.) a nagy patogenitású madárinfluenzával kapcsolatos egyes védekezési intézkedésekről és a tulajdonosaik kíséretében lévő, kedvtelésből tartott madarak Közösségbe való behozataláról (HL L 8., 2007.1.13., 29. o.).
         
            (3)  Az Európai Parlament és a Tanács (EU) 2016/429 rendelete (2016. március 9.) a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről („Állategészségügyi rendelet”) (HL L 84., 2016.3.31., 1. o.).
         
            (4)  EFSA Journal 2017;15(10):4991.